पेरिस। आपने स्‍पाइडरमैन फिल्‍म में एक लड़के को दुनिया को बचाते और मासूमों की जिंदगी की रक्षा करते हुए देखा है लेकिन फ्रांस में पिछले दिनों सचमुच का स्‍पाइडरमैन नजर आया है। इस स्‍पाइडरमैन ने एक के बाद एक तीन बालकनी को पार करके और चौथी बालकनी में जाकर एक बच्‍चे की जान उस समय बचाई जब वह बस कुछ ही सेकेंड्स में जमीन पर गिरने वाला था। अब फ्रांस के राष्‍ट्रपति इमैनुएल मैंक्रो ने इस स्‍पाइडरमैन को फ्रांस की नागरिकता की पेशकश की और साथ ही नौकरी का भी ऑफर दिया है। जी हां पूरे फ्रांस में जब अप्रवासी नागरिकों को लेकर हल्‍ला मचा हुआ है तब गैर-कानूनी तरीके से रह रहा एक अप्रवासी नागरिक ही यहां पर हीरो बन गया है।